15 तक सुधारें स्थिति, नहीं तो बाहर नहीं जाएगी बिजली
15जनवरी तक बिजली व्यवस्था में सुधार नही हुआ तो जमुआ प्रखंड से अन्यत्र जानेवाली बिजली रोक दी जायेगी। ये बातें जमुआ विधायक केदार हाजरा ने कही। उन्होंने जमुआ की लचर विद्युत व्यवस्था को लेकर विद्युत निदेशक को पत्र भी लिखा है। जिसके आधार पर निदेशक ने जीएम गिरिडीह को 15 जनवरी तक बिजली व्यवस्था में सुधार लाने का निर्देश दिया है। जमुआ विधायक सह झारखंड सरकार के सचेतक केदार हाजरा ने बुधवार को प्रबंधक निदेशक, झारखंड विद्युत निगम को एक पत्र लिखकर कहा है कि जमुआ, खरगडीहा, देवरी पावर सबस्टेशन में 10 एमवीए और 5 एमवीए का ट्रांसफार्मर लगाकर बिजली उपभोक्ता को समुचित बिजली सुविधा उपलब्ध कराई जाए। वर्तमान समय जमुआ पावर सब स्टेशन से विद्युत विभाग से गलत ढंग से धनवार, सरिया, बिरनी और देवरी प्रखंड को क्रमशः 3 से 4 घंटे बिजली दी जा रही है। जिसमें ग्रामीण क्षेत्रों की बिजली उपभोक्ताओं को बिजली लाईन की सुविधा नही मिल पाती है। कहा कि जमुआ पावर सब स्टेशन में 10 एमवीए और देवरी में 5 एमवीए का ट्रांसफॉर्मर लगाकर समुचित बिजली लाईन की सुविधा उपलब्ध कराई जाए। विधायक के पत्र के आलोक में विद्युत विभाग के निदेशक ने कार्रवाई करते हुए गिरिडीह जीएम को 15 जनवरी तक जमुआ विधानसभा क्षेत्र के जमुआ और देवरी पावर सब स्टेशन में 10 5 एमवीए का ट्रांसफॉर्मर अविलंब लगाकर ग्रामीणों को बिजली उपलब्ध कराएं। ताकि ग्रामीणों को बिजली समस्या से जूझना नही पड़े। इधर विधायक श्री हाजरा ने कहा कि क्षेत्र की जटिल समस्या के निदान के लिए वे संघर्ष करते रहे हैं।
जब तक समस्या का निदान हो जाए वे सड़क से लेकर सदन तक आवाज उठाकर जनता को हक और अधिकार दिलाकर ही दम लेंगे। कहा कि यदि 15 जनवरी तक जमुआ विधान सभा क्षेत्र में विद्युत महकमा ने समुचित रूप से बिजली उपलब्ध नही कराई तो 15 जनवरी के बाद अन्यत्र जानेवाली बिजली रोक दी जाएगी। इसकी सारी जवाबदेही विद्युत विभाग की होगी।
{जमुआ के विधायक केदार हाजरा ने विद्युत निदेशक को लिखा पत्र
hin_Deva hin_Deva hin_Deva awa_Deva